Y HET Mauritius ''wankelrig binnegekom soos ’n dronk hoender op ’n waterbed''. Dis nou Gert Burger * van Kaapstad se grafiese beskrywing van sy nare ondervinding ná ’n busrit. Gert het van die lughawe af na sy eilandhotel gery en byna heel agter in die voertuig gesit. Toe hy moes afklim, was hy karsiek.
Karsiek, rysiek, seesiek, lugsiek... vier name vir dieselfde ding. Die Engelse ''motion sickness'' bied waarskynlik die beste beskrywing van dié mislike beproewing, want dit kan deur enige beweging veroorsaak word, ook selfs wanneer jy nie fisiek deel van die aksie is nie.
Kort voor lank voel jy ellendig. Jy skakel die kassie af en verruil die TV-kamer vir die badkamer. ''Praat van n siek fliek,'' kreun jy kop-in-die-bak vir jou besorgde gade, ''volgende keer huur ons liewer n stemmige video oor die dooie kraters op die maan!''
Of soos n ander kenner die sneller verduidelik wat seesiekte aanbring: ''Terwyl jou binne-oor, wat veranderings in oriëntasie en versnelling waarneem, duidelik die deining van die golwe aanvoel, ervaar jou oë geen beweging nie -- relatief tot die kajuit beweeg jy mos glad nie. Die gekruiste lyne in jou kop het dan n katastrofale effek!''
Hoogtesiekte word veroorsaak deurdat daar weens die laer lugdruk (op sowat 3 600 m en hoër) te min suurstof in die bloed opgeneem word. Dit gebeur as jy te vinnig daar bo kom. Dit kan noodlottig wees as jy nie jou liggaam kans gegee het om aan te pas nie.
Indien jy op n skip is, kies n kajuit in die middel van die skip, maar bring soveel tyd moontlik in n goed geventileerde gebied deur. Sit op die dek en kyk vorentoe na die horison. Probeer om nie ondertoe te gaan waar dit lyk of alles staties is nie.
n Ligte, styselryke maaltyd vooraf met periodieke smulhappies terwyl jy ry (soos daardie kraakbeskuitjies wat die Engelse ''crackers'' noem) is die beste om jou bloedsuiker normaal te hou.